Go dira dikgetho tša dijo tša gabotse go bohlokwa kudu go batho ka moka, kudu-kudu ge o ena le bolwetši bjo sa folego bjalo ka TB, Kankere goba AIDS. Go ja gabotse go tla thuša go kaonefatša tshepetšo ya go souta ya gago, go oketša matla a mmele le go ikwa kaone lebaka le letelele.
Phepompe le go ota ga batho bao ba nago le bolwetši bja go se fole bja go swana le Kankere, TB le AIDS go a tshwenya. Diphetetšo le dihlare tšeo di šomišwago go alafa bolwetši gantši di baka dišupo tšeo di tlišago phepompe le go ota. Methalohlahli yeo e latelago e tla thuša motho wa go ba le bolwetši bjo sa folego go phela bokaone ge a e-na le dišupo tša bolwetši le go thibela phepompe le go ota. Ge e ba o ikwa o sa nyake dijo e le ka kgonthe, o ka no dira sopo ya dinawa, ditapole, dikherotsegoba morogo ofe goba ofe woo o nago le wona.
Ge dišupo tša bolwetši bja gago di sa kaonefale, kgopela keletšo le thušo kliniking ya geno ya tša maphelo.
Go bothata go ja ka go lekana ge o sa ikwe gabotse, eupša go kaone go leka! Go ja gabotse go tla thuša go thibela diphetetšo, gape go tla thuša go dira gore o dule o tiile lebaka le le telele.